Referat

**Slots- og Kulturstyrelsen**H.C. Andersens Boulevard 2

1553 København V

[www.slks.dk](http://www.slks.dk)

Ole Olesen-Bagneux

Specialkonsulent, Ph.d.
Biblioteker

oob@slks.dk

Direkte tlf. 33 73 33 33

EAN 5798000793132

CVR 26489865

31. oktober 2016



**Møde i Kørselsudvalget**

**Torsdag d. 8. december 2016, kl. 12.00-15.00**

**Sted: Vejlebibliotekerne, Sal B, Willy Sørensens Plads 1, Vejle**

**Deltagere:**

Torben Salomonsen, Roskilde Bibliotek & Borgerservice

Bo Steengaard Christensen, Gentofte Bibliotekerne

Jette Sørensen, Statsbiblioteket (Det Kgl. Bibliotek)

Christian Johansen, Odense Bibliotekerne

Mette Strandkvist, Vejle Bibliotekerne

Thomas Michael Larsen, Statsbiblioteket (Det Kgl. Bibliotek)
Anna Mogensen, Herning Bibliotekerne

Kurt Knudsen, Aalborg Bibliotekerne

Anders Worm, Vejle Bibliotekerne

**Fra PostNord:**

Steen Andersen

Jens Fogh Nielsen

**Fra Slots- og Kulturstyrelsen:**

Ole Olesen-Bagneux
Anders Cato
Tine Vind

**Afbud:**Lise Boelsmand, PostNord

**Ikke længere udvalgsmedlem (Skal fjernes fra maillisten):**

Vita Larsen, Odense Bibliotekerne

Carsten Abildgaard, Aalborg Bibliotekerne

Morten Kyhl-Hammergart, PostNord

**Dagsorden**

1. Velkomst
Præsentation af Ole Olesen-Bagneux der fra nu overtager ansvaret for Kørselsordningen i Slots- og Kulturstyrelsen.
2. Generel orientering fra PostNord

Angående julekørsel: Mandag d. 26. dec. køres der ikke, ellers køres der normalt.

* 1. Gennemgang af tilfredshedsundersøgelsen for 2. halvår 2016.

Generelt er man meget glad for PostNords chauffører, og det samlede billede er positivt. Der har været enkelte tilfælde af misforståelser, som er løst lokalt, men ellers er der ikke de store kommentarer i spørgeskemaet.

Tidspunkterne for levering i køreplanen er vejledende, og derfor skal der lokalt gøres opmærksom på, at selve leveringstidspunktet kan svinge en anelse, grundet trafik o. lign.

Spørgsmål nr. 6 i brugertilfredshedsundersøgelsen skal tages op til genovervejelse.

Punkt til næste møde er: Status på svind. Alle skal overveje om og i givet fald hvilket svind, der er.

* 1. PostNord Logistics arbejder for at reducere vores miljøbelastning.

PostNord ønsker at reducere sit Co2 udslip med 40% mellem 2009-2020. 23% er allerede nået. Man indfaser Euro-6 biler, der er mere miljøvenlige.

1. Orientering fra knudepunkterne

Anders Worm stopper i sit nuværende job, og siger tak for godt samarbejde

Vejle: Her går det fint med kørselsordningen. Dog er materialerne pakket på en måde, så køresedlen er svær at læse. Informationen ligger inde bag bogens forside, under en fold på selve køresedlen. Er der for mange informationer på køresedlen?

Herning: går det godt. Det er kun småting vi har, og vi er meget tilfredse med PostNord. Gentofte er fuldstændig enig. Det kører virkelig, virkelig godt med PostNord.

Odense: Små problemer klares hen ad vejen. Kommunikationen går godt. På et lokalbibliotek blev 5 grå kasser leveret oven på hinanden, der må kun stå 4 grå kasser af hensyn til arbejdsmiljø. I Odense er man begyndt at sende engangspaller og give signal om, at man kun sender europapaller igen når de kommer retur.

Ålborg: Det går godt. Der har været små misforståelser ang. Køresedlerne. Det er ikke alt der skal til Aalborg, selvom køresedlen siger det. Læg sedlen rundt om bogen, aldrig ind i. Samarbejdet med PostNord går godt. Vi har en opslagstavle med informationer til chaufførerne.

Statsbiblioteket: Nogle køresedler er alt for små. Der er behov for standardisering. Nogle bundter af lån vejer 10 kg. Nogle trækasser kan godt være en anelse rodede. Man tror det er en hel kasse til ét bibliotek, men der er materiale der skal mange andre steder hen. Mængden af fejl er dog meget begrænset. Generelt er vi tilfredse, der har været et enkelt tilfælde med en kørsel. Vi er begyndt at brændemærke europapaller der indikerer at de er vores, for at få dem retur. Vi mangler også grønne kasser.

Roskilde: tilslutter sig.

1. Udestående udfordringer
	1. Problemer med label og Samsø kasserne

Labels fungerer fint til Samsøkasserne nu.

* 1. Udskrift på bonprinter

Eksempler på forskellige køresedler indsamles. På baggrund heraf mailer Slots- og Kulturstyrelsen ud til bibliotekerne om køresedlernes formål og korrekte udseende.

* 1. Nedsættelse af en arbejdsgruppe der skal undersøge hvordan der kan sorteres uden køreseddel (med chip). *Se referat fra 19. november 2015*.

Et sådan system vil være omkostningsfuldt og kræve overblik over hvor mange materialer der er chippet. Alt der udlånes, skal i så fald være chippet.

Kortlægning af hvordan chippede køresedler vil kunne arbejde sammen med kommende systemer, f.eks. Det Fælles Bibliotekssystem.

1. Eventuelt, herunder næste møde

Til næste møde:

Alle præsenterer en status på svind.

Spørgsmål 6 fjernes fra tilfredshedsundersøgelsen overvejes.

Alle undersøger hvor mange materialer der er chippet, og gør status i.f.t. de nye systemer.